钦定古今图书集成/明伦汇编/氏族典/第132卷 > 《廖用贤尚友录》 > 辛云京
## 钦定古今图书集成/明伦汇编/氏族典/第132卷 > 《廖用贤尚友录》 > 辛云京

按《唐书辛云京传》：“云京，兰州金城人，客籍京兆，世为
将家。云京有胆决，以擒生斩馘常冠军，积功迁特进
太常卿。史思明屯相州，云京以锐兵四千袭滏阳，追
破其众，至浪井录多，授开府仪同三司，加代州都督、
镇北兵马使。太原军乱，帝以云京性沉毅，授太原尹，
进封金城郡王。数年，太原大治，加检校尚书右仆射”
同中书门下平章事。大历三年，检校左仆射。卒，年五
十五，谥“忠献。”